pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมการขนส่งทางราง ติดตามการก่อสร้างโครงการรถไฟฟ้าสายสีชมพู เพื่อเร่งการเปิดบริการให้ประชาชนเดินทางได้สะดวกมากยิ่งขึ้น
วันอังคารที่ 30 พฤษภาคม 2566
กรมการขนส่งทางราง ติดตามการก่อสร้างโครงการรถไฟฟ้าสายสีชมพู เพื่อเร่งการเปิดบริการให้ประชาชนเดินทางได้สะดวกมากยิ่งขึ้น
....
วันนี้ (30 พ.ค. 66) นายอธิภู จิตรานุเคราะห์ รองอธิบดีกรมการขนส่งทางราง กระทรวงคมนาคม พร้อมด้วยเจ้าหน้าที่กรมการขนส่งทางราง ลงพื้นที่ติดตามความก้าวหน้าการก่อสร้าง พร้อมรับฟังปัญหาอุปสรรคในการดําเนินโครงการรถไฟฟ้าสายสีชมพู ช่วงแคราย - มีนบุรี และส่วนต่อขยายช่วงสถานีศรีรัช - เมืองทองธานี  เพื่อรวบรวมและหารือแนวทางแก้ไข ให้สามารถเปิดให้บริการได้โดยเร็ว
นายอธิภูฯ กล่าวว่า การลงพื้นที่ในครั้งนี้เป็นการติดตามความคืบหน้าการก่อสร้างและการเตรียมความพร้อมการเปิดให้บริการ พบว่า ช่วงสถานีแจ้งวัฒนะ 14 (PK11) ถึงสถานีโทรคมนาคมแห่งชาติ (PK13) ไม่สามารถดําเนินการก่อสร้างทางขึ้น-ลง (ฝั่งขาออกมุ่งหน้าแยกแคราย) ได้ เนื่องจากติดปัญหาพื้นที่ทับซ้อนกับโครงการของหน่วยงานอื่น ทําให้การก่อสร้างล่าช้า ซึ่งกรมการขนส่งทางรางได้มีข้อเสนอในการเปิดให้บริการบางส่วนก่อน เช่น จากสถานีหลักสี่ ถึงสถานีมีนบุรี เพื่อเป็น Feeder ให้กับรถไฟฟ้าสายสีเขียว และรถไฟชานเมืองสายสีแดง รวมถึงบรรเทาปัญหาจราจรแออัด อย่างไรก็ตาม รฟม. ต้องประเมินความเป็นไปได้ทั้งด้านเทคนิค ด้านความปลอดภัย และข้อกฎหมายที่เกี่ยวข้อง เพื่อให้ประชาชนได้รับความสะดวก ปลอดภัยในการเดินทาง
นายอธิภูฯ กล่าวต่อว่า ได้ติดตามการก่อสร้างโครงการรถไฟฟ้าสายสีชมพู ส่วนต่อขยาย ช่วงสถานีศรีรัช ถึงเมืองทองธานี ระยะทาง 3.2 กิโลเมตร จํานวน 2 สถานี ได้แก่ สถานีอิมแพคเมืองทองธานี (MT01) ตั้งอยู่บริเวณวงเวียนอิมแพคฯ และสถานีทะเลสาบเมืองทองธานี (MT02) ตั้งอยู่บริเวณข้างทะเลสาบเมืองทองธานี ใกล้ธันเดอร์โดม เมื่อโครงการฯ แล้วเสร็จ เชื่อว่าจะช่วยอํานวยความสะดวกให้แก่ประชาชนในการเดินทางมาเที่ยวชมงานแสดงหรือการแข่งขันกีฬาที่จัดขึ้น และช่วยลดปริมาณการจราจรบนท้องถนนบริเวณนี้ได้อย่างมาก
นายอธิภูฯ กล่าวตอนท้ายว่า ปัจจุบันโครงการรถไฟฟ้าสายสีชมพูมีความคืบหน้า ณ เม.ย. 66 กว่า 96.43% ในเส้นทางหลัก และ 20.41 % ในช่วงส่วนต่อขยาย โดยกรมการขนส่งทางราง จะเร่งผลักดันให้เปิดให้บริการได้โดยเร็ว อย่างน้อยในเส้นทางหลัก เพื่ออํานวยความสะดวกประชาชนที่ต้องการเดินทางมาติดต่อราชการหรือธุระต่าง ๆ ตามแนวเส้นทางรถไฟฟ้า เพราะอย่างที่ทราบกันดีว่าถนนแจ้งวัฒนะ ไปจนถึงถนนรามอินทรา ถือเป็นถนนที่มีการจราจรติดขัดสูงเป็นลําดับต้น ๆ ของถนนในเขตกรุงเทพฯ และปริมณฑล ซึ่งโครงการรถไฟฟ้าสายสีชมพู รวมถึงรถไฟฟ้าสายสีต่าง ๆ ที่เปิดให้บริการแล้ว กําลังจะเปิดให้บริการ หรือกําลังก่อสร้างอยู่นั้น จะมีส่วนช่วยในการลดปริมาณรถยนต์บนท้องถนน ลดการจราจรติดขัด รวมทั้งลดปัญหาฝุ่นละออง PM2.5 ได้
รัฐบาลไทย-ข่าวทำเนียบรัฐบาล-'ทุเรียนไทย' ฮอตต่อเนื่องในจีน พร้อมส่งเสริมการส่งออกผ่านรถไฟจีน - ลาว
วันอังคารที่ 30 พฤษภาคม 2566
'ทุเรียนไทย' ฮอตต่อเนื่องในจีน พร้อมส่งเสริมการส่งออกผ่านรถไฟจีน - ลาว
.....
กระแสความนิยมและยอดการส่งออกทุเรียนไทยในจีน ยังคงสร้างมูลค่าทางการตลาดได้อย่างต่อเนื่อง โดยช่วงต้นเดือนพ.ค. ที่ผ่านมา หน่วยงานไทยในจีนได้จัดงาน “Thailand Loves You - Thai Fruit Golden Months 2023” จัดกิจกรรมชิมทุเรียนไทย 5 สายพันธุ์ ได้แก่ พันธุ์ชะนี พันธุ์ก้านยาว พันธุ์พวงมณี พันธุ์หมอนทอง และพันธุ์นวลทองจันทร์ และเปิดโอกาสให้ผู้บริโภคทั่วไปเข้าร่วมงาน และเลือกซื้อผลไม้ที่ส่งตรงจากไทยในราคาพิเศษ
.
แนวโน้มการส่งออกทุเรียนไทยไปตลาดจีนมีพัฒนาการต่อเนื่อง สํานักข่าวซินหัวของจีน (Xinhua) เผยผลสํารวจตลาดผลไม้ขนาดใหญ่ในมณฑลยูนนาน พบว่ายอดขายทุเรียนเพิ่มขึ้นสูงสุดเมื่อเดือนเม.ย. ที่ผ่านมา ซึ่งในปีนี้ ทุเรียนไทยมีราคาสูงสุดในรอบ 5 ปี โดยขายได้ถึงวันละ 70,000 – 80,000 ลูก รวมไปถึงนครคุนหมิง พบว่า ปริมาณการจัดส่งทุเรียนไทยรายวันสูงสุดอยู่ที่ 20 - 30 ตู้คอนเทนเนอร์ (ประมาณ 340 - 510 ตัน) โดยทุเรียนหมอนทองเกรดเอมีราคาอยู่ที่ 700 - 800 หยวน หรือคิดเป็นราคาไทยประมาณ 3,430 - 3,920 บาท/กล่อง
.
นอกจากนี้ยังพบว่า การขนส่งทุเรียนผ่านทางรถไฟจากจังหวัดจันทบุรีไปยังประเทศลาว และต่อเนื่องไปยังนครคุนหมิงด้วยทางรถไฟจีน - ลาว ขนส่งเร็วที่สุดภายใน 3 วัน ช่วยลดระยะเวลาขนส่งทุเรียนจากไทยสู่ตลาดจีนเป็นอย่างมาก ทําให้ทุเรียนสามารถคงคุณภาพ ลดความเสี่ยงที่เกิดจากการขนส่งได้ถึง 90%
.
อ่านเพิ่มเติม คลิกhttps://www.thaigov.go.th/news/contents/details/68624
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะอนุกรรมการด้านการบริหารงานบุคคล ครั้งที่ ๑/๒๕๖๖ ผ่านระบบการประชุมทางไกล (Video Conference)
วันอังคารที่ 30 พฤษภาคม 2566
30/05/2566
กระทรวงยุติธรรม ประชุมคณะอนุกรรมการด้านการบริหารงานบุคคล ครั้งที่ ๑/๒๕๖๖ ผ่านระบบการประชุมทางไกล (Video Conference)
กระทรวงยุติธรรม ประชุมคณะอนุกรรมการด้านการบริหารงานบุคคล ครั้งที่ ๑/๒๕๖๖ ผ่านระบบการประชุมทางไกล (Video Conference)
ในวันอังคารที่ ๓๐ พฤษภาคม ๒๕๖๖ เวลา ๑๓.๓๐ น. นางพงษ์สวาท กายอรุณสุทธิ์ ปลัดกระทรวงยุติธรรม เป็นประธานการประชุมคณะอนุกรรมการด้านการบริหารงานบุคคล ครั้งที่ ๑/๒๕๖๖ โดยมี นายวัลลภ นาคบัว รองปลัดกระทรวงยุติธรรม นายมนินธ์ สุทธิวัฒนานิติ ผู้อํานวยการสํานักงานกองทุนยุติธรรม พร้อมด้วยคณะอนุกรรมการผู้ทรงคุณวุฒิ เข้าร่วมประชุมผ่านระบบการประชุมทางไกล (Video Conference)
โดยที่ประชุมได้รายงานผลการดําเนินงานตามแผนปฏิบัติราชการ ด้านการบริหารทรัพยากรบุคคลกองทุนยุติธรรม ประจําปีงบประมาณ พ.ศ. ๒๕๖๖ พร้อมทั้งได้พิจารณา (ร่าง) แผนกลยุทธ์ด้านการบริหารทรัพยากรบุคคล กองทุนยุติธรรม (พ.ศ. ๒๕๖๖ - ๒๕๗๐) ฉบับปรับปรุง พ.ศ. ๒๕๖๖ และ (ร่าง) แผนปฏิบัติการด้านการบริหารทรัพยากรบุคคลกองทุนยุติธรรม ประจําปีงบประมาณ พ.ศ. ๒๕๖๗
รัฐบาลไทย-ข่าวทำเนียบรัฐบาล-เศรษฐกิจไทยไตรมาสที่ 1-2566 ปรับตัวดีขึ้น
วันอังคารที่ 30 พฤษภาคม 2566
เศรษฐกิจไทยไตรมาสที่ 1-2566 ปรับตัวดีขึ้น
วันอังคารที่ 30 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
ธนาคารแห่งประเทศไทย เผยข้อมูลเศรษฐกิจไทยไตรมาสที่ 1/2566 ปรับตัวดีขึ้นจากไตรมาสก่อน
โดยภาคการท่องเที่ยวกลับมาเป็นเครื่องยนต์สําคัญในการขับเคลื่อนเศรษฐกิจ
ส่งผลให้ภาคบริการและการบริโภคภาคเอกชนปรับตัวเพิ่มขึ้นด้วย นับจากช่วงครึ่งหลังของปี 2565
ที่การระบาดของโรคโควิด-19 คลี่คลาย
นานาประเทศรวมถึงไทยทยอยปลดล็อกมาตรการการเดินทางระหว่างประเทศทําให้จํานวนนักท่องเที่ยวต่างช
าติที่เดินทางเข้าไทยเพิ่มมากขึ้น ทั้งนี้ คาดว่าในปี 2566 จํานวนนักท่องเที่ยวต่างชาติที่เดินทางเข้าไทยจะอยู่ที่
28 ล้านคน และปี 2567 จะเพิ่มขึ้นเป็น 35 ล้านคน ด้วยปัจจัยสําคัญ 2 ประการคือ การเปิดประเทศของจีน
และความเร็วในการฟื้นตัวของนักท่องเที่ยวต่างชาติโดยรวม สูงกว่าที่คาดการณ์ไว้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-SME D Bank ยืนหนึ่งพัฒนาเอสเอ็มอีไทย ยกทัพ 13 กิจกรรมเสริมแกร่ง พร้อมเสิร์ฟตลอดเดือน มิ.ย. 66
วันอังคารที่ 30 พฤษภาคม 2566
30/05/2566
SME D Bank ยืนหนึ่งพัฒนาเอสเอ็มอีไทย ยกทัพ 13 กิจกรรมเสริมแกร่ง พร้อมเสิร์ฟตลอดเดือน มิ.ย. 66
SME D Bank เดินหน้าสนับสนุนผ่าน “การพัฒนา” ยกทัพ  13 กิจกรรมเสริมแกร่ง ตลอดเดือน มิ.ย.66 ฟรี! ไม่มีค่าใช้จ่าย สมัครร่วมกิจกรรมหรือสอบถามข้อมูลเพิ่มเติม Call CENTER 1357
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ธนาคารเพื่อเอสเอ็มอีไทย พร้อมเคียงข้างผู้ประกอบการเอสเอ็มอีตลอดเส้นทางธุรกิจ นอกจากบริการ “เติมทุน” ผ่านผลิตภัณฑ์สินเชื่อครอบคลุมทุกกลุ่มธุรกิจ วงเงินกู้สูงสุด 50 ล้านบาท ยังเดินหน้าสนับสนุนผ่าน “การพัฒนา” ยกทัพ 13 กิจกรรมเสริมแกร่ง ตลอดเดือน มิ.ย.66 ฟรี! ไม่มีค่าใช้จ่าย สมัครร่วมกิจกรรมหรือสอบถามข้อมูลเพิ่มเติม Call CENTER 1357 ประกอบด้วย
1. บริการเติมทุนคู่พัฒนา ในงาน “อุตสาหกรรมแฟร์ นวพลาซ่า” จ.ปทุมธานี วันที่ 1-2 มิ.ย.66 ณ อาคารนวพลาซ่า เขตส่งเสริมอุตสาหกรรมนวนคร อ.คลองหลวง จ.ปทุมธานี
2. เสริมแกร่งเอสเอ็มอีเข้าถึงแหล่งทุน เสริมสภาพคล่องธุรกิจ ในงาน "Thailand Smart Money" ระยอง ครั้งที่ 6 บูธหมายเลข 4A ชั้น 1 ศูนย์การค้าเซ็นทรัลพลาซา จ.ระยอง วันที่ 23-25 มิ.ย.66
3. ยกขบวนสุดยอดสินค้าเอสเอ็มอีทั่วประเทศ มาให้เลือกช้อปแบบจุใจ ในงาน “SME D Market 2023” ณ ชั้น 1 สํานักงานใหญ่ SME D Bank วันที่ 26-27 มิ.ย.66
4. ผนึกกําลัง สภาอุตสาหกรรมแห่งประเทศไทย (ส.อ.ท.) เข้าร่วมงาน “เปิดกล่องของขวัญเพื่อ SMEs” เติมเต็มการเงินและความรู้แก่สมาชิก ส.อ.ท. ได้แก่ วันที่ 7 มิ.ย.66 จ.ปราจีนบุรี และวันที่ 29 มิ.ย.66 จ.ลพบุรี
5. พาเอสเอ็มอีเข้าถึงการจัดซื้อจัดจ้างภาครัฐ ในงาน “SME GP Day” ได้แก่ วันที่ 9 มิ.ย.66 จ.บุรีรัมย์ , วันที่ 20 มิ.ย.66 จ.จันทบุรี และ วันที่ 23 มิ.ย.66 จ.พิษณุโลก
6. สอนสร้างตัวตนในตลาดออนไลน์ “ยอดขายปังด้วย TikTok Marketing” โรงแรมนภาลัย จ.อุดรธานี วันที่ 2 มิ.ย.66
7. “เนรมิตสื่อออนไลน์ด้วย Canva” ได้แก่ วันที่ 8-9 มิ.ย.66 จ.สมุทรสงคราม และวันที่ 27 มิ.ย.66 จ.สมุทรสาคร
8. กิจกรรม “สร้างอาชีพ สร้าง SMEs” ครั้งที่ 3 โรงแรมสุนีย์ แกรนด์ แอนด์ คอนเวนชั่น เซ็นเตอร์ จ.อุบลราชธานี วันที่ 16 มิ.ย.66
9. สร้างช่องทาง เพิ่มรายได้ ด้วย Location Marketing และ Google Business Profile จ.เชียงราย วันที่ 20 มิ.ย.66
10. “ชี้ช่องรวยด้วย TikTok” ครั้งที่ 5 อ.หาดใหญ่ จ.สงขลา วันที่ 21 มิ.ย.66
11. “THAI SME GP รัฐพร้อมซื้อ SMEs พร้อมขาย” กิจกรรมจับคู่ธุรกิจเข้าถึงการซื้อจัดจ้างภาครัฐและเอกชน ได้แก่ วันที่ 2-3 มิ.ย.66 จ.เพชรบุรี , วันที่ 6-7 มิ.ย.66 จ.สมุทรสาคร , วันที่ 9-10 มิ.ย.66 จ.ราชบุรี และ วันที่ 26-27 มิ.ย.66 จ.นนทบุรี
12. "THAI SME GP Roadshow" กิจกรรมจับคู่ธุรกิจพาถึงการจัดซื้อจัดจ้างภาครัฐ สําหรับกลุ่มอุตสาหกรรมการแพทย์ และดิจิทัล วันที่ 7 มิ.ย.66 จ.ปราจีนบุรี และวันที่ 14 มิ.ย.66 จ.เชียงใหม่
13. โครงการ SME D Coach สามารถติดต่อเพื่อขอรับคําปรึกษายกระดับธุรกิจจากโค้ชมืออาชีพ ในด้านต่าง ๆ เช่น เจาะลึกการสร้างและใช้งาน “LINE OA” ออกแบบโลโก้สําหรับ SMEs แนะนําใช้เครื่องมือเทคโนโลยีดิจิทัล เพิ่มศักยภาพกิจการ และช่วยขยายตลาดด้วย “Location Marketing” เป็นต้น
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์ลงพื้นที่ตรวจเยี่ยมและให้คำแนะนำในการปฏิบัติงานการแปรรูปยางพารา ณ สหกรณ์การเกษตรรัตภูมิ จำกัด จังหวัดสงขลา
วันอังคารที่ 30 พฤษภาคม 2566
รองปลัดกระทรวงเกษตรและสหกรณ์ลงพื้นที่ตรวจเยี่ยมและให้คําแนะนําในการปฏิบัติงานการแปรรูปยางพารา ณ สหกรณ์การเกษตรรัตภูมิ จํากัด จังหวัดสงขลา
ตรวจเยี่ยมและให้คําแนะนําในการปฏิบัติงานการแปรรูปยางพารา
เมื่อวันจันทร์ที่ 29 พฤษภาคม พ.ศ. 2566 เวลา 14.30 น. รองปลัดกระทรวงเกษตรและสหกรณ์ (นายเศรษฐเกียรติ กระจ่างวงษ์) ลงพื้นที่ตรวจเยี่ยมและให้คําแนะนําในการปฏิบัติงานการแปรรูปยางพารา โดยมีนายกิตติธัช ณวาโย ผู้จัดการสหกรณ์การเกษตรรัตภูมิ จํากัด และนายสุรชัย บุญวรรโณ ผู้อํานวยการการยางแห่งประเทศไทยเขตภาคใต้ตอนล่าง ให้การต้อนรับ พร้อมด้วยผู้แทนการยางแห่งประเทศไทย และผู้แทนหน่วยงาน/ส่วนราชการที่เกี่ยวข้องในพื้นที่ ณ สหกรณ์การเกษตรรัตภูมิ จํากัด จังหวัดสงขลา
สหกรณ์การเกษตรรัตภูมิ จํากัด จังหวัดสงขลา นับเป็นสถาบันเกษตรกรที่มีส่วนเข้ามาช่วยแก้ปัญหาของเกษตรกรที่เป็นสมาชิก ตั้งแต่การส่งเสริมการผลิตยางพาราที่ได้มาตรฐาน การรวบรวมผลผลิตและรับซื้อ รวมไปถึงการนํายางพาราของสมาชิกเข้าสู่กระบวนการแปรรูปเป็นผลิตภัณฑ์ชนิดต่างๆ เพื่อให้ตรงกับความต้องการของตลาดและยกระดับราคายางพาราให้สูงขึ้น
โดยจากสถานการณ์วิกฤตราคายางพาราที่ปรับตัวลดลง ส่งกระทบต่อรายได้ของเกษตรกรผู้ปลูกยางพาราเป็นอย่างมาก สหกรณ์การเกษตรรัตภูมิ จํากัด อําเภอรัตภูมิ จังหวัดสงขลา จึงแก้ปัญหาของสมาชิกด้วยการส่งเสริมการผลิตยางพาราที่ได้มาตรฐาน รวบรวม รับซื้อน้ํายางสด และยางแผ่นรมควันจากสมาชิก รวมไปถึงแปรรูปผลิตภัณฑ์จากยางพารา ได้แก่ รองเท้าบูท รองเท้าแตะ พวงกุญแจ แผ่นปูพื้น และแผ่นลดแรงกระแทกบริเวณส้นเท้า เป็นต้น ตลอดจนสร้างตลาดเพื่อยกระดับราคายางพาราให้สูงขึ้น โดยได้เช่าพื้นที่ในนิคมอุตสาหกรรมยางพารา (Rubber City) ในอําเภอหาดใหญ่ จังหวัดสงขลา ตั้งโรงงานแปรรูปผลิตภัณฑ์จากยางพาราที่มีคุณภาพและมีความหลากหลาย สร้างเครือข่ายรับซื้อน้ํายางสดและยางแผ่นจากสมาชิกเพื่อป้อนโรงงานในราคานําตลาด ทําให้สมาชิกขายน้ํายางได้ในราคาที่พึงพอใจและมีรายได้เพิ่มขึ้น
รัฐบาลไทย-ข่าวทำเนียบรัฐบาล-ดีอีเอส บรรยายพิเศษงานเสวนารับฟังความคิดเห็น (ร่าง) ประกาศนายทะเบียนกลาง
วันอังคารที่ 30 พฤษภาคม 2566
ดีอีเอส บรรยายพิเศษงานเสวนารับฟังความคิดเห็น (ร่าง) ประกาศนายทะเบียนกลาง
ดีอีเอส บรรยายพิเศษงานเสวนารับฟังความคิดเห็น (ร่าง) ประกาศนายทะเบียนกลาง
วันนี้ (30 พ.ค.66) นางสาวกรรวี สิทธิชีวภาค ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ร่วมเป็นวิทยากรพิเศษในงานเสวนารับฟังความคิดเห็น (ร่าง) ประกาศนายทะเบียนกลาง เรื่องการกําหนดแบบและวิธีการแจ้งสถานะความเป็นองค์กรของผู้บริโภค พ.ศ. ....จัดโดย สํานักงานปลัดสํานักนายกรัฐมนตรี ณ โรงแรม มิราเคิล แกรนด์ คอนเวนชั่น แจ้งวัฒนะ
_________________________
รัฐบาลไทย-ข่าวทำเนียบรัฐบาล-การประชุมประจำปีผู้ถือหุ้นปี 2023 ของหน่วยงานค้ำประกันเครดิตและการลงทุนแห่งภูมิภาคอาเซียน+3 (Credit Guarantee and Investment Facility: CGIF)
วันอังคารที่ 30 พฤษภาคม 2566
30/05/2566
การประชุมประจําปีผู้ถือหุ้นปี 2023 ของหน่วยงานค้ําประกันเครดิตและการลงทุนแห่งภูมิภาคอาเซียน+3 (Credit Guarantee and Investment Facility: CGIF)
ประเทศไทยได้รับเกียรติให้เป็นเจ้าภาพการประชุมประจําปีผู้ถือหุ้นปี 2023 (2023 Annual Meeting of Contributors: 2023 Annual MOC) ของหน่วยงานค้ําประกันเครดิตและการลงทุนแห่งภูมิภาคอาเซียน+3 (Credit Guarantee and Investment Facility: CGIF)
ประเทศไทยได้รับเกียรติให้เป็นเจ้าภาพการประชุมประจําปีผู้ถือหุ้นปี 2023 (2023 Annual Meeting of Contributors: 2023 Annual MOC) ของหน่วยงานค้ําประกันเครดิตและการลงทุนแห่งภูมิภาคอาเซียน+3 (Credit Guarantee and Investment Facility: CGIF) ซึ่งกระทรวงการคลังได้มอบหมายให้นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เป็นประธานการประชุม และนายธีรลักษ์ แสงสนิท ที่ปรึกษาด้านตลาดตราสารหนี้ เป็นผู้แทนผู้ถือหุ้นในนามประเทศไทย เข้าร่วมการประชุมประจําปีผู้ถือหุ้นปี 2023 ของ CGIF ณ โรงแรมแกรนด์ ไฮแอท เอราวัณ กรุงเทพฯ ผ่านรูปแบบ Onsite และ Online (Hybrid Conference) เมื่อวันที่ 29 พฤษภาคม 2566 ร่วมกับผู้แทนจากกระทรวงการคลังในภูมิภาคอาเซียน+3 ธนาคารพัฒนาเอเชีย และ CGIF เพื่อรับทราบผลการดําเนินงานของ CGIF และพิจารณาเห็นชอบการแต่งตั้งผู้แทนจากประเทศสมาชิกเพื่อทําหน้าที่เป็นคณะกรรมการใน CGIF นอกจากนี้ ผู้อํานวยการสํานักงานบริหารหนี้สาธารณะได้ร่วมเป็นวิทยากรบรรยายให้ความรู้และแลกเปลี่ยนประสบการณ์ (Experience Sharing) เกี่ยวกับการพัฒนาตลาดตราสารหนี้รัฐบาลของประเทศไทย ร่วมกับสมาคมตลาดตราสารหนี้ไทย และ CGIF เพื่อให้ประเทศสมาชิกได้รับองค์ความรู้จากประสบการณ์และความสําเร็จในการพัฒนาตลาดตราสารหนี้ไทยของสํานักงานบริหารหนี้สาธารณะ อาทิ การดําเนินธุรกรรมการแลกเปลี่ยนพันธบัตร (Bond Switching) เพื่อเพิ่มประสิทธิภาพในการบริหารหนี้รัฐบาล การพัฒนาช่องทางการจําหน่ายพันธบัตรออมทรัพย์ด้วยระบบดิจิทัลผ่านวอลเล็ตสะสมบอนด์มั่งคั่ง (วอลเล็ต สบม.) เพื่อเพิ่มประสิทธิภาพการเข้าถึงผู้ลงทุนรายย่อยอย่างทั่วถึงและเท่าเทียม และโอกาสในการพัฒนาแพลตฟอร์มการออกพันธบัตรด้วยระบบดิจิทัลร่วมกันระหว่างภาครัฐและเอกชนในอนาคต เพื่อเพิ่มประสิทธิภาพในการจัดจําหน่ายให้ดียิ่งขึ้น โดยได้รับการตอบรับเป็นอย่างดีจากผู้ร่วมประชุมทั้ง Onsite และ Online
ทั้งนี้ ในการประชุมประจําปีผู้ถือหุ้นปี 2024 (2024 Annual Meeting of Contributors: 2024 Annual MOC) จะจัดขึ้นในช่วงเดือนพฤษภาคม 2567 โดยประเทศเวียดนามได้รับเกียรติให้เป็นเจ้าภาพในการประชุมครั้งถัดไป
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809, 5814
รัฐบาลไทย-ข่าวทำเนียบรัฐบาล-กรมบัญชีกลางปรับปรุงอัตราค่าบริการสาธารณสุขฯ ด้านค่าบริการรังสีรักษา เพื่อให้สอดคล้องกับวิวัฒนาการทางการแพทย์ในปัจจุบัน
วันอังคารที่ 30 พฤษภาคม 2566
30/05/2566
กรมบัญชีกลางปรับปรุงอัตราค่าบริการสาธารณสุขฯ ด้านค่าบริการรังสีรักษา เพื่อให้สอดคล้องกับวิวัฒนาการทางการแพทย์ในปัจจุบัน
กรมบัญชีกลางได้ปรับปรุงอัตราค่าบริการสาธารณสุข เพื่อใช้สําหรับการเบิกจ่ายค่ารักษาพยาบาลในสถานพยาบาลของทางราชการ หมวดที่ 8 ค่าตรวจวินิจฉัยและรักษาทางรังสีวิทยา ด้านค่าบริการรังสีรักษา
นางสาวกุลยา ตันติเตมิท อธิบดีกรมบัญชีกลาง เปิดเผยว่า ปัจจุบันวิวัฒนาการทางการแพทย์มีการพัฒนาไปจากเดิมมาก ดังนั้น เพื่อให้ผู้มีสิทธิและบุคคลในครอบครัวสามารถเข้าถึงบริการทางการแพทย์ที่จําเป็น เหมาะสม และสอดคล้องกับสถานการณ์ปัจจุบัน กรมบัญชีกลางจึงได้ปรับปรุงอัตราค่าบริการสาธารณสุข เพื่อใช้สําหรับการเบิกจ่ายค่ารักษาพยาบาลในสถานพยาบาลของทางราชการ หมวดที่ 8 ค่าตรวจวินิจฉัยและรักษาทางรังสีวิทยา ด้านค่าบริการรังสีรักษา
“คณะทํางานพิจารณากําหนดรายการและอัตราค่าบริการสาธารณสุข เพื่อใช้สําหรับการเบิกจ่ายค่ารักษาพยาบาลสิทธิสวัสดิการรักษาพยาบาลข้าราชการ ซึ่งประกอบด้วย ผู้แทนกลุ่มสถาบันแพทยศาสตร์แห่งประเทศไทย (UHosNet) และผู้เชี่ยวชาญจากกระทรวงสาธารณสุข สถาบันวิจัยระบบสาธารณสุข สํานักสารสนเทศบริการสุขภาพ และคณะแพทยศาสตร์ศิริราชพยาบาล ร่วมกับสมาคมรังสีรักษาและมะเร็งวิทยาแห่งประเทศไทย และสถาบันมะเร็งแห่งชาติ พิจารณาปรับปรุงและเพิ่มรายการที่จําเป็น รวมทั้งเพิ่มอัตราค่าบริการรังสีรักษา จากเดิม 30 รายการ ปรับเพิ่มเป็น 50 รายการ เช่น ค่าบริการการฉายรังสีโปรตอน ค่าบริการการฉายรังสีอิเล็กตรอน ค่าบริการการฉายรังสีแบบรังสีร่วมพิกัด และค่าบริการการฉายรังสีแบบ 4 มิติ เป็นต้น เพื่อให้ผู้ป่วยสิทธิสวัสดิการข้าราชการสามารถเบิกจ่ายได้มากขึ้น ทั้งในกรณีเข้ารับบริการรังสีรักษาในสถานพยาบาลของทางราชการ และกรณีที่มีความจําเป็นต้องเข้ารับบริการรังสีรักษาในสถานพยาบาลของเอกชน (สถานพยาบาลของทางราชการมีความจําเป็นต้องส่งผู้ป่วยโรคมะเร็งไปเข้ารับบริการรังสีรักษาเป็นครั้งคราวในสถานพยาบาลของเอกชน) ทั้งนี้ ให้มีผลใช้บังคับสําหรับค่าบริการที่เกิดขึ้นตั้งแต่วันที่ 1 มิถุนายน 2566 เป็นต้นไป โดยสามารถสอบถามรายละเอียดเพิ่มเติมได้ที่กองสวัสดิการรักษาพยาบาล กรมบัญชีกลาง หมายเลขโทรศัพท์ 02 127 7000 ต่อ 6850 หรือ 6851 ในวันและเวลาราชการ หรือสืบค้นข้อมูลได้ที่เว็บไซต์กรมบัญชีกลาง www.cgd.go.th หัวข้อ รักษาพยาบาล/ข้อมูลน่ารู้เกี่ยวกับค่ารักษาพยาบาล/กฎหมายระเบียบและหนังสือเวียน (สวัสดิการรักษาพยาบาล)” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-ทส. เฝ้าฯ รับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในพิธีเปิดการประชุมหญ้าแฝกนานาชาติ ครั้งที่ 7
วันอังคารที่ 30 พฤษภาคม 2566
ทส. เฝ้าฯ รับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในพิธีเปิดการประชุมหญ้าแฝกนานาชาติ ครั้งที่ 7
ทส. เฝ้าฯ รับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในพิธีเปิดการประชุมหญ้าแฝกนานาชาติ ครั้งที่ 7
ทส. เฝ้าฯ รับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในพิธีเปิดการประชุมหญ้าแฝกนานาชาติ ครั้งที่ 7
วันที่ 29 พฤษภาคม 2566 เวลา 09.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) พร้อมด้วย นางชญานันท์ ภักดีจิตต์ รองปลัดกระทรวงฯ และหน่วยงานภายใต้สังกัด ทส. เฝ้าฯ รับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเปิดการประชุมหญ้าแฝกนานาชาติ ครั้งที่ 7 เรื่อง หญ้าแฝกเพื่อการอนุรักษ์ดินและน้ํา : เฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้ทรงศึกษาการใช้ประโยชน์จากหญ้าแฝกในการปรับปรุง บํารุงดิน ส่งผลให้มีการใช้หญ้าแฝกแพร่หลายมากขึ้น ประกอบกับมีเครือข่ายหญ้าแฝกนานาชาติเกิดขึ้น ประเทศไทยจึงเป็นผู้ริเริ่มเสนอตัวจัดประชุม เรื่องหญ้าแฝกขึ้นครั้งแรก เมื่อปี 2539 โดยได้รับการสนับสนุนจากธนาคารโลก ซึ่งการประชุมครั้งนั้นมีการตกลงจะจัดประชุมหญ้าแฝกขึ้นเป็นประจําทุก 4 ปี โดยการประชุมครั้งที่ 7 นี้ ประเทศไทยเป็นเจ้าภาพจัดการประชุมเป็นครั้งที่สาม ระหว่างวันที่ 29 พฤษภาคม - 1 มิถุนายน 2566 ณ โรงแรมแชงกรี - ลา เชียงใหม่ อําเภอเมือง จังหวัดเชียงใหม่
จากนั้น เวลา 13.00 น. ปกท.ทส. พร้อมคณะ เฝ้าฯ รับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศูนย์ศึกษาการพัฒนาห้วยฮ่องไคร้อันเนื่องมาจากพระราชดําริ เสด็จฯ ไปยังจุดสาธิตงานศึกษารากหญ้าแฝกในดินท่าลี่ ณ งานศึกษาและพัฒนาที่ดิน โครงการพัฒนาและรณรงค์การใช้หญ้าแฝกอันเนื่องมาจากพระราชดําริในพื้นที่ศูนย์ศึกษาการพัฒนาอันเนื่องมาจากพระราชดําริ
รัฐบาลไทย-ข่าวทำเนียบรัฐบาล-กรมทางหลวงขยาย ทล.2445 สาย บ.แสลงโทน - ห้วยเสว แล้วเสร็จ เพิ่มศักยภาพระบบโลจิสติกส์และอุตสาหกรรม จ.บุรีรัมย์ สู่อินโดจีน
วันอังคารที่ 30 พฤษภาคม 2566
กรมทางหลวงขยาย ทล.2445 สาย บ.แสลงโทน - ห้วยเสว แล้วเสร็จ เพิ่มศักยภาพระบบโลจิสติกส์และอุตสาหกรรม จ.บุรีรัมย์ สู่อินโดจีน
....
กรมทางหลวง กระทรวงคมนาคม โดยสํานักก่อสร้างทางที่ 2 ได้ดําเนินโครงการก่อสร้างขยายทางหลวงหมายเลข 2445 สาย บ.แสลงโทน - ห้วยเสว จาก 2 ช่องจราจร ให้เป็น 4 ช่องจราจร แล้วเสร็จ ระยะทางยาว 6.28 กิโลเมตร เพื่อสนับสนุนส่งเสริมการค้า การลงทุน และเพิ่มศักยภาพการแข่งขันของประเทศ สอดคล้องกับยุทธศาสตร์การพัฒนาโครงสร้างพื้นฐานและระบบโลจิสติกส์ในแผนพัฒนาเศรษฐกิจและสังคมแห่งชาติ ฉบับที่ 12 (พ.ศ.2560 - 2564)ทางหลวงหมายเลข 2445 สาย บ.แสลงโทน - ห้วยเสว ระหว่าง กม.53+120 - กม.59+400 ระยะทางยาวประมาณ 6.28 กิโลเมตร อยู่ในพื้นที่ อ.ประโคนชัย จ.บุรีรัมย์ เพื่อแก้ไขปัญหาการจราจรที่ติดขัดกรมทางหลวงจึงดําเนินโครงการก่อสร้างขยายช่องจราจรจาก 2 ช่องจราจร เป็น 4 ช่องจราจร ลักษณะเป็นมาตรฐานทางชั้นพิเศษขนาด 4 ช่องจราจร (ไป - กลับ ข้างละ 2 ช่องจราจร) ผิวทางแบบแอสฟัลต์คอนกรีต ช่องจราจรกว้างช่องละ 3.50 เมตร ไหล่ทางด้านนอกกว้าง 2.50 เมตร ไหล่ทางด้านในกว้าง 0.50 เมตร แบ่งทิศทางการจราจรด้วยเกาะกลางแบบแบริเออร์คอนกรีต และเกาะกลางแบบยก พร้อมจุดกลับรถที่เหมาะสมและปลอดภัย ติดตั้งไฟฟ้าแสงสว่างและอุปกรณ์อํานวยความปลอดภัย งบประมาณ 199 ล้านบาทโครงการฯดังกล่าว ทําให้การคมนาคมขนส่งมีความสะดวก รวดเร็วและปลอดภัยมากยิ่งขึ้น เพิ่มขีดความสามารถในการรองรับปริมาณการจราจรและขนส่งที่จะเพิ่มขึ้นในอนาคต เชื่อมโยงโครงข่ายการขนส่งสินค้าและบริการเพื่อรองรับการเข้าสู่ประชาคมอาเซียน ส่งเสริมการขนส่งภาคเกษตรและอุตสาหกรรมในจังหวัดบุรีรัมย์ไปสู่อินโดจีน นอกจากนี้ยังช่วยส่งเสริมด้านการท่องเที่ยวซึ่งเป็นเส้นทางที่เชื่อมโยงไปสู่แหล่งท่องเที่ยวที่สําคัญของจังหวัดบุรีรัมย์ ได้แก่ ปราสาทเขาพนมรุ้ง, ปราสาทเมืองต่ํา, เขื่อนลํานางรอง และด่านชายแดนไทย - กัมพูชา
กรมทางหลวงขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่ สายด่วนกรมทางหลวง โทร 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-รมว.พม. ยืนยันสอบข้อเท็จจริงโปร่งใส ไม่มีปกปิด กรณี เด็กถูกกระทำรุนแรงในสถานสงเคราะห์ จ.สระบุรี
วันอังคารที่ 30 พฤษภาคม 2566
รมว.พม. ยืนยันสอบข้อเท็จจริงโปร่งใส ไม่มีปกปิด กรณี เด็กถูกกระทํารุนแรงในสถานสงเคราะห์ จ.สระบุรี
รมว.พม. ยืนยันสอบข้อเท็จจริงโปร่งใส ไม่มีปกปิด กรณี เด็กถูกกระทํารุนแรงในสถานสงเคราะห์ จ.สระบุรี
วันที่ 30 พฤษภาคม 2566 เวลา 16.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยถึงกรณีเด็กถูกกระทําความรุนแรงในสถานสงเคราะห์เด็ก ที่จังหวัดสระบุรี ว่า ตนต้องขอโทษที่ทําให้สังคมไม่สบายใจ โดยได้สั่งการเพื่อเร่งแก้ปัญหาตั้งแต่เมื่อวานแล้ว และด้วยความห่วงใยในเหตุการณ์ดังกล่าว ซึ่งเกิดขึ้นกับเด็ก จึงให้มีการสอบสวนหาข้อเท็จจริงอย่างโปร่งใส ไม่ว่าจะเป็นเรื่องการดูแลเด็ก มาตรการลงโทษเด็กของพี่เลี้ยง
ทั้งนี้ ขอยืนยันว่า กระทรวง พม. จะเร่งตรวจสอบข้อเท็จจริงด้วยความโปร่งใส ไม่มีการปกปิดใดๆ และทุกหน่วยงานสามารถเข้ามาดูการตรวจสอบได้
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-ปลัดบุญชอบ มอบ กรมสวัสดิ์และกรมการจัดหางานลงพื้นที่ตลาดพลู ตรวจสอบข้อเท็จจริงนายจ้างประกาศรับสมัครงานให้ค่าจ้างต่ำกว่ากฎหมาย
วันจันทร์ที่ 8 พฤษภาคม 2566
08/05/2566
ปลัดบุญชอบ มอบ กรมสวัสดิ์และกรมการจัดหางานลงพื้นที่ตลาดพลู ตรวจสอบข้อเท็จจริงนายจ้างประกาศรับสมัครงานให้ค่าจ้างต่ํากว่ากฎหมาย
ปลัดกระทรวงแรงงาน มอบหมายกรมสวัสดิฯ และกรมการจัดหางาน ลงพื้นที่ตลาดพลูร่วมกันตรวจสอบนายจ้างประกาศรับสมัครงานจ่ายค่าจ้างต่ํากว่ากฎหมาย มีการจ้างแรงงานข้ามชาติ พร้อมเน้นย้ําให้นายจ้างปฏิบัติตามกฎหมายอย่างเคร่งครัด เชิญนายจ้างพบ 11 พฤษภาคมนี้
ปลัดกระทรวงแรงงาน มอบหมายกรมสวัสดิการและคุ้มครองแรงงาน (กสร.) และกรมการจัดหางาน ลงพื้นที่ตลาดพลูร่วมกันตรวจสอบนายจ้างประกาศรับสมัครงานจ่ายค่าจ้างต่ํากว่ากฎหมาย มีการจ้างแรงงานข้ามชาติ พร้อมเน้นย้ําให้นายจ้างปฏิบัติตามกฎหมายอย่างเคร่งครัด เชิญนายจ้างพบ 11 พฤษภาคมนี้
นายบุญชอบ สุทธมนัสวงษ์ ปลัดกระทรวงแรงงาน เปิดเผยว่า ตามที่ปรากฏเป็นข่าวในสื่อออนไลน์
ว่ามีสถานประกอบกิจการแห่งหนึ่ง ประกาศรับสมัครงานตําแหน่งพนักงานเสิร์ฟ เดือนละ 4,500 บาท ซึ่งเป็นการจ่ายค่าจ้างต่ํากว่าที่กฎหมายกําหนดนั้น ตนจึงได้มอบหมายกรมสวัสดิการและคุ้มครองแรงงาน
และกรมการจัดหางาน ส่งพนักงานตรวจแรงงานสํานักงานสวัสดิการและคุ้มครองแรงงานกรุงเทพมหานครพื้นที่ 6 (สรพ.6) ลงพื้นที่ร่วมกับเจ้าหน้าที่สํานักงานจัดหางานกรุงเทพมหานครพื้นที่ 6 ในเบื้องต้น
ได้รับรายงานว่า สถานที่ดังกล่าวเป็นอาคารพาณิชย์ 3 ชั้น 1 คูหา ตั้งอยู่ถนนวุฒิกาศ ซอย 4 แขวงตลาดพลู เขตธนบุรี กรุงเทพฯ พบลูกจ้างอายุ 34 ปี สัญชาติเวียดนาม ทําหน้าที่ดูแลร้านซึ่งอยู่ระหว่างการตกแต่ง
เตรียมจะเปิดเป็นร้านคาราโอเกะและจําหน่ายสุราในอีก 1 – 2 เดือนข้างหน้า ปัจจุบันยังไม่มีการเปิดให้บริการแต่อย่างใด จากการตรวจสอบใบอนุญาตทํางานแรงงานข้ามชาติ พบว่ามีใบอนุญาตทํางานถูกต้อง ทั้งนี้
ตนได้เน้นย้ําให้กรมสวัสดิการและคุ้มครองแรงงานและกรมการจัดหางาน ติดตามสถานการณ์การจ้างงาน
ของนายจ้างรายนี้ และดําเนินการตามอํานาจหน้าที่อย่างเคร่งครัดต่อไป
ด้านนายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า พนักงานตรวจแรงงาน สํานักงานสวัสดิการและคุ้มครองแรงงานกรุงเทพมหานครพื้นที่ 6 เชิญนายจ้างมาพบในวันที่ 11 พฤษภาคม 2566 เพื่อสอบข้อเท็จจริงเกี่ยวกับสภาพการจ้างและสภาพการทํางานของลูกจ้าง พร้อมชี้แจง
ให้นายจ้างทราบและปฏิบัติตามกฎหมายคุ้มครองแรงงาน หากมีข้อสงสัยเพิ่มเติมสามารถสอบถาม
ได้ที่ สํานักงานสวัสดิการละคุ้มครองแรงงานจังหวัดทุกจังหวัด สํานักงานสวัสดิการและคุ้มครองแรงงานกรุงเทพมหานครพื้นที่ 1 – 10 สายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-สรรพากรยืนยันยังไม่มีการจัดเก็บภาษีการเดินทาง เป็นการสำรวจความคิดเห็นตามที่กฎหมายกำหนดเท่านั้น
วันจันทร์ที่ 8 พฤษภาคม 2566
08/05/2566
สรรพากรยืนยันยังไม่มีการจัดเก็บภาษีการเดินทาง เป็นการสํารวจความคิดเห็นตามที่กฎหมายกําหนดเท่านั้น
ตามที่ได้มีการเผยแพร่ข่าวกรณีกรมสรรพากรเตรียมจะเก็บภาษีเดินทางออกนอกราชอาณาจักร อันเนื่องมาจากที่กรมสรรพากรเปิดรับฟังความคิดเห็นต่อพระราชกําหนดภาษีการเดินทางออกนอกราชอาณาจักร พ.ศ.2526 เพื่อการประเมินผลสัมฤทธิ์ของกฎหมายตามรัฐธรรมนูญแห่งราชอาณาจักรไทย
ตามที่ได้มีการเผยแพร่ข่าว กรณีกรมสรรพากรเตรียมจะเก็บภาษีเดินทางออกนอกราชอาณาจักร โดยเก็บครั้งละ 1,000 บาทต่อคน สําหรับการเดินทางโดยเครื่องบินโดยสารไปต่างประเทศ และคนละ 500 บาท เมื่อเดินทางด้วยรถยนต์หรือเรือ อันเนื่องมาจากการที่กรมสรรพากรเปิดรับฟังความคิดเห็นต่อพระราชกําหนดภาษีการเดินทางออกนอกราชอาณาจักร พ.ศ.2526 เพื่อการประเมินผลสัมฤทธิ์ของกฎหมายตามรัฐธรรมนูญแห่งราชอาณาจักรไทย พุทธศักราช 2560 ทางเว็บไซต์ของกรมสรรพากร www.rd.go.th ระหว่างวันที่ 3 – 17 พฤษภาคม พ.ศ.2566 นั้น
​​นายวินิจ วิเศษสุวรรณภูมิ รองอธิบดีกรมสรรพากร ในฐานะโฆษกกรมสรรพากร เปิดเผยว่า กรมสรรพากรเปิดรับฟังความคิดเห็นเพื่อประกอบการประเมินผลสัมฤทธิ์พระราชกําหนดภาษีการเดินทางออกนอกราชอาณาจักร พ.ศ.2526 เพื่อให้เป็นไปตามรัฐธรรมนูญแห่งราชอาณาจักรไทย พุทธศักราช 2560 ในเรื่องเกี่ยวกับการประเมินผลสัมฤทธิ์ของกฎหมาย อันเป็นการตรวจสอบความเหมาะสมของเนื้อหาของกฎหมายดังกล่าวในด้านต่าง ๆ เท่านั้น ซึ่งเป็นการดําเนินการตามมติคณะรัฐมนตรี เมื่อวันที่ 19 มกราคม พ.ศ.2564 ที่ได้รับทราบและเห็นชอบการดําเนินการเพื่อรองรับและขับเคลื่อนการปฏิบัติตามพระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562 ตามที่สํานักงานคณะกรรมการกฤษฎีกาเสนอ ไม่ได้เป็นการเตรียมการที่จะจัดเก็บภาษีการเดินทางออกนอกราชอาณาจักรแต่อย่างใด ถึงแม้กฎหมายดังกล่าวจะไม่มีผลบังคับใช้ตั้งแต่วันที่ ๑ กรกฎาคม พ.ศ.๒๕๓๔ (อ้างอิง กฎกระทรวงเพื่อยกเว้นภาษีการเดินทางออกนอกราชอาณาจักร) พระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ.๒๕๖๒ กําหนดให้กรมสรรพากรยังคงมีหน้าที่ที่ต้องดําเนินการประเมินผลสัมฤทธิ์ของกฎหมายโดยการรับฟังความคิดเห็นของผู้เกี่ยวข้องในระบบกลางตามมาตรา 35 ของพระราชบัญญัติฉบับดังกล่าว”
​​โฆษกกรมสรรพากร กล่าวเพิ่มเติมว่า “ภายในปี พ.ศ.2567 กรมสรรพากรต้องดําเนินการตามรัฐธรรมนูญแห่งราชอาณาจักรไทย พุทธศักราช 2560 และพระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562 โดยการเปิดรับฟังความคิดเห็นเพื่อประกอบการประเมินผลสัมฤทธิ์ของกฎหมายอีก 2 ฉบับ ได้แก่ พระราชบัญญัติภาษีเงินได้ปิโตรเลียมและพระราชบัญญัติภาษีการรับมรดก”
​หากมีข้อสงสัยสามารถสอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม ขอเชิญชวนเยาวชน อายุตั้งแต่ 15 -  24 ปี เข้าร่วมประกวดการผลิตสื่อไวรัลคลิป
วันจันทร์ที่ 8 พฤษภาคม 2566
สํานักงานปลัดกระทรวงกลาโหม ขอเชิญชวนเยาวชน อายุตั้งแต่ 15 -  24 ปี เข้าร่วมประกวดการผลิตสื่อไวรัลคลิป
โดยการสร้างสรรค์ผลงานในรูปแบบที่เข้าใจง่าย น่าสนใจ ความยาวไม่น้อยกว่า 45 วินาที และไม่เกิน 1.30 นาที ชิงทุนการศึกษากว่า 30,000 บาท ในหัวข้อ “ทหาร...มีไว้ทําไม” ทั้งนี้ สามารถส่งผลงานตั้งแต่วันนี้ ถึง 12 มิถุนายน 2566
รายละเอียดเพิ่มเติมทางเว็บไซต์ https://sopsd.mod.go.th/Viralclip.aspx หรือโทร 02 225 8262
รัฐบาลไทย-ข่าวทำเนียบรัฐบาล-​นายกรัฐมนตรีกำชับกระทรวงศึกษาฯ และสาธารณสุข ร่วมกันวางแนวปฏิบัติเพื่อป้องกันการแพร่ระบาดโควิด19 ในโรงเรียนช่วงเปิดเทอม
วันจันทร์ที่ 8 พฤษภาคม 2566
08/05/2566
​นายกรัฐมนตรีกําชับกระทรวงศึกษาฯ และสาธารณสุข ร่วมกันวางแนวปฏิบัติเพื่อป้องกันการแพร่ระบาดโควิด19 ในโรงเรียนช่วงเปิดเทอม
​นายกรัฐมนตรีกําชับกระทรวงศึกษาฯ และสาธารณสุข ร่วมกันวางแนวปฏิบัติเพื่อป้องกันการแพร่ระบาดโควิด19 ในโรงเรียนช่วงเปิดเทอม
วันที่ 8 พฤษภาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ขณะนี้อยู่ในช่วงที่โรงเรียนในระดับประถมศึกษาและมัธยมศึกษาทั่วประเทศทยอยเปิดภาคเรียน พล.อ.ประยุทธ์ จันทร์โอชา นายกรัฐมนตรีและรมว.กลาโหม มีความห่วงใยต่อสุขภาพของเด็กและเยาวชน จึงได้กําชับให้กระทรวงศึกษาธิการและกระทรวงสาธารณสุขร่วมกันวางแนวปฏิบัติเพื่อป้องกันการแพร่ระบาดของโควิด19 รวมถึงโรคทางเดินหายใจอื่นๆ เช่นโรคไข้หวัดใหญ่ เนื่องจากตั้งแต่หลังเทศกาลสงกรานต์เป็นต้นมามีการพบจํานวนผู้ป่วยโควิด19 เพิ่มขึ้น ประกอบกับระยะนี้กําลังใกล้เข้าสู่ฤดูฝน ซึ่งเอื้อต่อการแพร่ระบาดของไวรัส
ประกอบกับปัจจุบันได้มีการผ่อนคลายมาตรการควบคุมโรค และประชาชนกลับมาชีวิตใกล้เคียงกับสถานการณ์ปกติมาก นายกรัฐมนตรีจึงเห็นว่าควรมีแนวปฏิบัติที่ชัดเจนให้กับสถานศึกษา อาทิ ขั้นตอนการคัดกรองก่อนเข้าเรียนหรือร่วมกิจกรรมต่างๆ การคัดแยกเด็กที่ป่วย การดูแลสิ่งแวดล้อม สถานที่ อุปกรณ์สําหรับการเรียนการสอน ของเล่นและเครื่องเล่นต่างๆ การจัดจุดบริการล้างมือด้วยน้ํา สบู่ หรือเจลแอลกอฮอล์ เป็นต้น
“ตั้งแต่หลังเทศกาลสงกรานต์เป็นต้นมา ได้พบว่าในไทยได้มีผู้ป่วยโควิด19 เพิ่มขึ้น ดังนั้นควบคู่กับการรณรงค์ให้พ่อแม่ ผู้ปกครองนําบุตรหลานเข้ารับวัคซีนตามรอบ ท่านนายกฯ ได้กําชับให้กระทรวงศึกษาฯ และกระทรวงสาธารณสุข ได้ร่วมกันมีคําแนะนําข้อปฏิบัติแก่สถานศึกษาทั่วประเทศให้เป็นไปในแนวทางเดียวกัน เพื่อการดูแลสถานการณ์ที่มีประสิทธิภาพ” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-เบาหนี้ ! ปรับโครงสร้างแล้ว 3.95 ล้านบัญชี รวมหนี้ 2.98 ล้านล้านบาท
วันจันทร์ที่ 8 พฤษภาคม 2566
เบาหนี้ ! ปรับโครงสร้างแล้ว 3.95 ล้านบัญชี รวมหนี้ 2.98 ล้านล้านบาท
.....
ธนาคารแห่งประเทศไทย รายงานข้อมูลการช่วยเหลือลูกหนี้ ณ วันที่ 31 ธ.ค.65 ปรับโครงสร้างหนี้แล้ว 3.95 ล้านบัญชี ยอดหนี้ 2.98 ล้านล้านบาท สําหรับการให้สินเชื่อใหม่ผ่านสินเชื่อฟื้นฟูและ Soft loan ณ วันที่ 17 เม.ย.66 140,627 ราย ยอดอนุมัติสินเชื่อ 371,476 ล้านบาท
.
โครงการพักทรัพย์พักหนี้ 500 ราย มูลค่าสินทรัพย์รับโอน 74,114 ล้านบาท
คลินิกแก้หนี้ 110,179 บัญชี สําเร็จ 81%
มหกรรมไกล่เกลี่ยหนี้ บัตรเครดิตและสินเชื่อส่วนบุคคล 222,164 บัญชี เช่าซื้อ 9,631 บัญชี
สินเชื่อฟื้นฟู 62,840 ราย รวม 233,276 ล้านบาท
Soft loan ช่วยเหลือ 77,787 ราย รวม 138,200 ล้านบาท
.
ผู้สนใจศึกษาข้อมูลการแก้ปัญหาหนี้สิน ได้ที่ เว็บไซต์หมอหนี้เพื่อประชาชนhttps://www.bot.or.th/app/doctordebt
และทาง Line ID @doctordebt
.
อ่านเพิ่มเติม คลิก >>https://www.thaigov.go.th/news/contents/details/67810
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัด พม. นำทีม ขับเคลื่อนศูนย์ช่วยเหลือสังคมตำบล พร้อมดึงเครือข่ายแจกอาหาร
วันจันทร์ที่ 8 พฤษภาคม 2566
ปลัด พม. นําทีม ขับเคลื่อนศูนย์ช่วยเหลือสังคมตําบล พร้อมดึงเครือข่ายแจกอาหาร
ปลัด พม. นําทีม ขับเคลื่อนศูนย์ช่วยเหลือสังคมตําบล พร้อมดึงเครือข่ายแจกอาหาร "จากส่วนเกิน เพื่อเติมเต็ม" ช่วยกลุ่มเปราะบาง
เมื่อวันที่ 5 พฤษภาคม 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมคณะผู้บริหารกระทรวง พม. ลงพื้นที่จังหวัดภูเก็ต เพื่อประชุมติดตามการดําเนินงานของหน่วยงานทีม One Home พม. จังหวัดภูเก็ต ในการพัฒนาคุณภาพชีวิตสําหรับประชาชนทุกกลุ่มเป้าหมายตั้งแต่เด็ก เยาวชน สตรี ผู้สูงอายุ คนพิการ และผู้ด้อยโอกาส พร้อมทั้งมอบบัตรประจําตัวผู้แสดงความสามารถตามพระราชบัญญัติควบคุมการขอทาน พ.ศ. 2559 ทั้งนี้ นายอํานวย พิณสุวรรณ รองผู้ว่าราชการจังหวัดภูเก็ต นายอําเภอถลาง หัวหน้าและเจ้าหน้าที่หน่วยงานทีม One Home พม. จังหวัดภูเก็ต และผู้แทนภาคีเครือข่ายในพื้นที่ เข้าร่วมประชุม ณ ศูนย์พัฒนาการจัดสวัสดิการสังคมผู้สูงอายุภูเก็ต
จากนั้น ได้เดินทางไปลงพื้นที่ ณ บ้านอ่าวปอ ตําบลป่าคลอก อําเภอถลาง จังหวัดภูเก็ต เพื่อแจกจ่ายอาหารให้กับประชาชนกลุ่มเปราะบางตามโครงการ CSR รักษ์อาหาร "จากส่วนเกิน เพื่อเติมเต็ม" โดยความร่วมมือระหว่างภาคีเครือข่ายในพื้นที่ ได้แก่ หน่วยงานทีม One Home พม. จังหวัดภูเก็ต มูลนิธิ SOS สาขาภูเก็ต อาสาสมัครพัฒนาสังคมและความมั่นคงของมนุษย์ (อพม.) องค์กรปกครองส่วนท้องถิ่น และศูนย์ช่วยเหลือสังคมตําบล
นายอนุกูล กล่าวเพิ่มเติมว่า นอกจากนี้ ตนพร้อมคณะผู้บริหารกระทรวง พม. ได้เดินทางไปลงพื้นที่จังหวัดพังงา เพื่อตรวจเยี่ยมการดําเนินงานของศูนย์คุ้มครองคนไร้ที่พึ่งจังหวัดพังงา พร้อมทั้งประชุมหารือกับผู้แทนภาคีเครือข่ายในพื้นที่ เพื่อร่วมกันพัฒนาการขับเคลื่อนงานของศูนย์ช่วยเหลือสังคมตําบลในการให้บริการด้านสิทธิสวัสดิการ การช่วยเหลือและแก้ปัญหาของประชาชนอย่างรวดเร็วในรูปแบบของการบริการเบ็ดเสร็จ ณ จุดเดียว (One stop service) อีกทั้งประชุมหน่วยงานทีม One Home พม. จังหวัดพังงา เพื่อติดตามผลการดําเนินงานและความก้าวหน้าในการให้ความช่วยเหลือประชาชนทุกกลุ่มเป้าหมาย และการจัดการสวัสดิการสังคมสําหรับกลุ่มเปราะบางในพื้นที่ ณ นิคมสร้างตนเองท้ายเหมือง จังหวัดพังงา
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ชื่นชมทัพนักกีฬายูยิตสูไทย ทำผลงานยอดเยี่ยมในการแข่งขันกีฬาซีเกมส์ครั้งที่ 32 ได้รับเหรียญรางวัลมากที่สุดเป็นประวัติศาสตร์ 6 เหรียญทอง 2 เหรียญเงิน และ 5 เหรียญทองแดง
วันจันทร์ที่ 8 พฤษภาคม 2566
​โฆษกรัฐบาลเผย นายกฯ ชื่นชมทัพนักกีฬายูยิตสูไทย ทําผลงานยอดเยี่ยมในการแข่งขันกีฬาซีเกมส์ครั้งที่ 32 ได้รับเหรียญรางวัลมากที่สุดเป็นประวัติศาสตร์ 6 เหรียญทอง 2 เหรียญเงิน และ 5 เหรียญทองแดง
พร้อมตําแหน่งเจ้าเหรียญทองประจํารายการแข่งขัน
วันนี้ (8 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับทัพนักกีฬายูยิตสูทีมชาติไทย สามารถทําผลงานได้ยอดเยี่ยมในการแข่งขันกีฬาซีเกมส์ครั้งที่ 32 (Cambodia 2023 32nd SEA Games) ณ กรุงพนมเปญ ราชอาณาจักรกัมพูชา ได้รับทั้งสิ้น 6 เหรียญทอง 2 เหรียญเงิน และ 5 เหรียญทองแดง ขึ้นแท่นเป็นเจ้าเหรียญทองของการแข่งขันรายการนี้ พร้อมสร้างประวัติศาสตร์ได้รับเหรียญรางวัลมากที่สุดนับตั้งแต่เข้าร่วมการแข่งขันกีฬาซีเกมส์
โฆษกประจําสํานักนายกรัฐมนตรี กล่าวว่า กีฬายูยิตสูดําเนินการแข่งขันตั้งแต่วันที่ 4 - 7 พฤษภาคม 2566 โดยทัพนักกีฬายูยิตสูทีมชาติไทยทําผลงานได้ดีเยี่ยมตลอดการแข่งขัน ได้รับเหรียญรางวัลรวม 13 เหรียญ แบ่งเป็น 6 เหรียญทอง จากการแข่งขันประเภทโชว์ชาย (Men's Show) โชว์หญิง (Women's Show) ต่อสู้ท่าล็อคชาย 62 กิโลกรัม (Men's ne-waza gi 62 kg) ดูโอ้หญิง (Women's Duo) อย่างละ 1 เหรียญ และประเภทโชว์ผสม (Mixed Show) 2 เหรียญ รางวัลเหรียญเงิน 2 เหรียญ จากการแข่งขันประเภทดูโอ้ชาย (Men's Duo) และท่าล็อคหญิง 57 กิโลกรัม (Women's ne-waza nogi 57 kg) และเหรียญทองแดงอีก 5 เหรียญ จากการแข่งขันประเภทต่อสู้ท่าล็อคชาย 69 กิโลกรัม (Men's ne-waza gi 69 kg) ท่าล็อคชาย 56 กิโลกรัม (Men's ne-waza nogi 56 kg) ท่าล็อคชาย 69 กิโลกรัม (Men's ne-waza nogi 69 kg) ต่อสู้ท่าล็อคหญิง 52 กิโลกรัม (Women's ne-waza gi 52 kg) และท่าล็อคหญิง 52 กิโลกรัม (Women's ne-waza nogi 52 kg) โดยผลสรุปจากการแข่งขัน ทัพนักกีฬายูยิตสูไทยได้รับเหรียญทองมากที่สุดเป็นอันดับหนึ่ง ครองเจ้าเหรียญทองในรายการนี้ พร้อมสร้างประวัติศาสตร์ได้รับเหรียญรางวัลมากที่สุดนับตั้งแต่เข้าร่วมการแข่งขันกีฬาซีเกมส์มา
“นายกรัฐมนตรี ยินดีกับความสําเร็จของนักกีฬาทุกคน โดยผลงานที่ยอดเยี่ยมนี้สะท้อนถึงความมุ่งมั่นตั้งใจ ทุ่มเทในการฝึกซ้อมของนักกีฬา และผู้ฝึกสอน สร้างประวัติศาสตร์ให้กับทีมยูยิตสู ซึ่งจะเป็นเส้นทางสําคัญสู่อนาคตยูยิตสูของไทย ทั้งนี้ นายกรัฐมนตรีขอบคุณนักกีฬาและผู้มีส่วนเกี่ยวข้องทุกคน พร้อมทั้งได้ให้กําลังใจสําหรับการแข่งขันในกีฬาประเภทอื่น และเชิญชวนประชาชนคนไทยทุกคนร่วมส่งแรงเชียร์ให้กับนักกีฬาไทยในกีฬาประเภทอื่น ๆ ที่จะมีการแข่งขันต่อไป ตลอดทั้งมหกรรมกีฬานี้” นายอนุชาฯ กล่าว
รัฐบาลไทย-ข่าวทำเนียบรัฐบาล-ธ.ก.ส. พร้อมเติมทุนดอกเบี้ยต่ำ เสริมสภาพคล่องการรับซื้อผลไม้
วันจันทร์ที่ 8 พฤษภาคม 2566
08/05/2566
ธ.ก.ส. พร้อมเติมทุนดอกเบี้ยต่ํา เสริมสภาพคล่องการรับซื้อผลไม้
ธ.ก.ส.-กรมการค้าภายใน สนับสนุนผู้ประกอบการรวบรวมและรับซื้อผลไม้ฤดูกาลผลิต 2566 รวม 8 ชนิด กระตุ้นให้มีปริมาณผลไม้หมุนเวียนในตลาดและส่งถึงผู้บริโภค ทั้งในและ ตปท.ได้อย่างรวดเร็ว ทันตามฤดูกาล โดยรัฐบาลชดเชยดอกเบี้ยอัตราร้อยละ 3 ระยะเวลาไม่เกิน 6 เดือน
ธ.ก.ส. ร่วมมือกรมการค้าภายใน สนับสนุนผู้ประกอบการในการรวบรวมและรับซื้อผลไม้ฤดูกาลผลิต 2566 รวม 8 ชนิด เพื่อกระตุ้นให้มีปริมาณผลไม้หมุนเวียนในตลาดและส่งถึงมือผู้บริโภค ทั้งในและต่างประเทศได้อย่างรวดเร็ว ทันตามฤดูกาล โดยรัฐบาลชดเชยดอกเบี้ยให้ในอัตราร้อยละ 3 ระยะเวลาไม่เกิน 6 เดือน แจ้งความประสงค์เข้าร่วมโครงการฯ ได้ที่ ธ.ก.ส. ตั้งแต่วันนี้จนถึง 12 พฤษภาคม 2566
นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ในช่วงฤดูร้อนของประเทศไทย ถือเป็นช่วงที่มีปริมาณผลไม้ออกสู่ตลาดจํานวนมาก ดังนั้น เพื่อให้ปริมาณผลผลิตดังกล่าวมีการหมุนเวียนในตลาดและสามารถส่งถึงมือผู้บริโภค ทั้งในและต่างประเทศได้อย่างรวดเร็ว ทันตามฤดูกาล และช่วยลดปัญหาผลผลิตล้นตลาดและราคาตกต่ํา ธ.ก.ส. จึงพร้อมร่วมเป็นส่วนหนึ่งกับกรมการค้าภายใน ในการสนับสนุนเงินทุนเพื่อเสริมสภาพคล่องในการรับซื้อผลไม้ ภายใต้โครงการบริหารจัดการผลไม้ปี 2566 ให้กับสหกรณ์ กลุ่มเกษตรกร วิสาหกิจชุมชน และผู้ประกอบการ (นิติบุคคล) ที่ได้รับสินเชื่อจาก ธ.ก.ส. อยู่แล้ว เพื่อนําไปเป็นทุนหมุนเวียนเพิ่มเติมในการรวบรวมและรับซื้อผลไม้ จํานวน 8 ชนิด ได้แก่ มะม่วง ทุเรียน มังคุด เงาะ ลําไย ลิ้นจี่ ลองกอง และสับปะรด ในช่วงระหว่างวันที่ 1 มีนาคม – 31 ตุลาคม 2566 ทั้งนี้ รัฐบาลโดยกองทุนรวมเพื่อช่วยเหลือเกษตรกรจะชดเชยดอกเบี้ยเงินกู้ในอัตราไม่เกินร้อยละ 3 ต่อปี ระยะเวลาไม่เกิน 6 เดือน
ทั้งนี้ สถาบันเกษตรกรและผู้ประกอบการที่รวบรวมผลไม้ สามารถแจ้งความจํานง สมัครเข้าร่วมโครงการกับ ธ.ก.ส. สาขาที่ให้บริการสินเชื่อ ภายในวันที่ 12 พฤษภาคม 2566 โดยวงเงินกู้ยืมต่อรายสูงสุดไม่เกิน 100 ล้านบาท อัตราดอกเบี้ย MLR-3 (ปัจจุบัน MLR เท่ากับร้อยละ 5.375 ต่อปี)
รัฐบาลไทย-ข่าวทำเนียบรัฐบาล-ดีอีเอส ร่วมประชุมกรอบความร่วมมือทางเศรษฐกิจอินโด – แปซิฟิก : IPEF
วันจันทร์ที่ 8 พฤษภาคม 2566
ดีอีเอส ร่วมประชุมกรอบความร่วมมือทางเศรษฐกิจอินโด – แปซิฟิก : IPEF
ดีอีเอส ร่วมประชุมกรอบความร่วมมือทางเศรษฐกิจอินโด – แปซิฟิก : IPEF
วันนี้ (8 พ.ค. 66) นางสาวกัลยา ชินาธิวร ที่ปรึกษาด้านต่างประเทศ กระทรวงดิจิทัลเพื่อเศรษฐกิจและสังคม (ดีอีเอส) เข้าร่วมประชุมเจรจากรอบความร่วมมือทางเศรษฐกิจอินโด – แปซิฟิก (Indo - Pacific Economic Framework: IPEF) รอบที่ 3 ณ สาธารณรัฐสิงคโปร์ ผ่านระบบการประชุมทางไกล ในหัวข้อ การค้าดิจิทัลและเศรษฐกิจดิจิทัล ระหว่างวันที่ 8 – 10 พฤษภาคม 2566 ณ ห้องประชุม MOC ดศ. โดยมีผู้แทนจาก 14 ประเทศหุ้นส่วน (partners) เข้าร่วมการประชุมฯ
___________________
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ติดตามสถานการณ์โควิด-19 ต่อเนื่อง ห่วงใยประชาชนทุกกลุ่ม แม้องค์การอนามัยโลกได้ประกาศยุติภาวะฉุกเฉินแล้วแต่ขอให้ปฏิบัติตามคำแนะนำขององค์การอนามัยโลก
วันจันทร์ที่ 8 พฤษภาคม 2566
08/05/2566
โฆษกรัฐบาลเผย นายกฯ ติดตามสถานการณ์โควิด-19 ต่อเนื่อง ห่วงใยประชาชนทุกกลุ่ม แม้องค์การอนามัยโลกได้ประกาศยุติภาวะฉุกเฉินแล้วแต่ขอให้ปฏิบัติตามคําแนะนําขององค์การอนามัยโลก
รับวัคซีนเข็มกระตุ้นเพิ่มภูมิคุ้มกันเพื่อร่วมกันดูแลกลุ่มเปราะบาง
วันนี้ (วันที่ 8 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมห่วงใยประชาชนต่อกรณีโควิด – 19 ที่แม้องค์การอนามัยโลกได้ประกาศยุติภาวะฉุกเฉินในวิกฤตโควิด-19 ไปเมื่อวันที่ 5 พฤษภาคม 2566 แต่ยังไม่ได้ประกาศให้เป็นโรคประจําถิ่น ยังแนะนําให้ประชาชนระมัดระวังการปฏิบัติตัวและรับวัคซีนป้องกันเพิ่มภูมิคุ้มกันโดยเฉพาะอย่างยิ่งกลุ่มเปราะบางตามคําแนะนําขององค์การอนามัยโลก
โฆษกประจําสํานักนายกรัฐมนตรีเปิดเผยว่า จากข้อมูลศูนย์จีโนมทางการแพทย์ คณะแพทยศาสตร์โรงพยาบาลรามาธิบดี มหาวิทยาลัยมหิดล พบว่า มีข้อมูลที่ผู้เชี่ยวชาญองค์การอนามัยโลก ดร.ไมค์ ไรอัน กรรมการบริหารโครงการฉุกเฉินด้านสุขภาพขององค์การอนามัยโลก และ ดร.มาเรีย ฟาน เคอร์โคฟ หัวหน้าด้านเทคนิคสําหรับการตอบสนองของโควิด-19 ประจําองค์การอนามัยโลก ชี้แจงภายหลังองค์การอนามัยโลกได้ประกาศยุติภาวะฉุกเฉินในวิกฤตโควิด-19 ไปเมื่อวันที่ 5 พฤษภาคม 2566 โดยอธิบายไว้ ดังนี้
1. ยังไม่สามารถกําจัดไวรัสโคโรนา 2019 ให้หมดไปจากโลก (eradication) หรือหมดไปจากท้องถิ่น (elimination) ได้เพราะโคโรนา 2019 สามารถติดต่อระหว่างสัตว์สู่คน และจากคนกลับสู่สัตว์ (zoonotic infection) จึงยากมากที่จะกําจัดไวรัสที่แพร่ระบาดในสัตว์และข้ามไปมาในคน
2. องค์การอนามัยโลกยังถือว่าโควิด-19 ระบาดทั่วโลก (Pandemic) ยังไม่ใช่โรคประจําถิ่น (Endemic)
3. การระบาดของโควิด-19 ยังไม่ใช่โรคที่ระบาดตามฤดูกาล (Seasonal infectious disease) เหมือนไข้หวัดใหญ่ เพราะองค์การอนามัยโลกยังไม่พบรูปแบบการระบาดในแต่ละช่วงของปี ดังนั้น หากไวรัสโคโรนา 2019 กลายพันธุ์เมื่อใด ก็สามารถเกิดการระบาดได้เมื่อนั้นในทุกช่วงของปี
4. องค์การอนามัยโลกยังไม่มีข้อมูลพอเพียงในขณะนี้ที่จะกําหนดระยะเวลาที่เหมาะสม หรือความถี่ห่างในการฉีดวัคซีนและเข็มกระตุ้น แต่ยังคงสนับสนุนให้มีการฉีดวัคซีนในกลุ่มเปราะบางเพื่อเสริมสร้างภูมิคุ้มกันเมื่อมีการระบาดของโควิด-19
ทั้งนี้ ศูนย์จีโนมทางการแพทย์ฯ ระบุว่า องค์การอนามัยโลกประกาศภาวะฉุกเฉินสาธารณสุขโลกเกี่ยวกับโควิด-19 เมื่อเดือนมกราคม 2563 และสิ้นสุดเมื่อวันที่ 5 พฤษภาคม 2566 จึงถือว่าได้ประกาศภาวะฉุกเฉินสาธารณสุขโลกเป็นระยะเวลาประมาณ 3 ปี
“นายกรัฐมนตรีห่วงใยต่อสถานการณ์โควิด – 19 ติดตามสั่งการ ประเมิน คาดการณ์สถานการณ์ และปรับการทํางาน ให้คําแนะนํา อย่างต่อเนื่อง ด้วยความห่วงใยประชาชน ทั้งนี้ แม้ว่าสถานการณ์ในประเทศไทยและในโลกจะดีขึ้นมากแล้วตามลําดับ แต่รัฐบาลไม่ได้ลดความเข้มข้นของการทํางาน เพื่อให้ประชาชนได้รับผลกระทบต่อวิถีชีวิต ภาวะเศรษฐกิจน้อยที่สุด เพื่อความสุข และความมั่นคงของประชาชนไทยทุกคน อย่างไรก็ดี นายกรัฐมนตรีขอให้ประชาชนปฏิบัติตามคําแนะนําขององค์การอนามัยโลกเข้ารับวัคซีนเพื่อร่วมกันดูแลกลุ่มเปราะบางในประเทศ” นายอนุชาฯ กล่าว
รัฐบาลไทย-ข่าวทำเนียบรัฐบาล-ปลัด สธ. แนะผู้บริหารสาธารณสุขยุคใหม่ ปรับแนวคิดใช้เทคโนโลยีให้บริการ เน้นตรงความต้องการประชาชน
วันจันทร์ที่ 8 พฤษภาคม 2566
ปลัด สธ. แนะผู้บริหารสาธารณสุขยุคใหม่ ปรับแนวคิดใช้เทคโนโลยีให้บริการ เน้นตรงความต้องการประชาชน
ปลัดกระทรวงสาธารณสุข แนะผู้บริหารสาธารณสุขปรับเข้าสู่การเป็นผู้นํายุคใหม่ที่ก้าวทันการเปลี่ยนแปลง ใช้เทคโนโลยีช่วยการบริการ สอดคล้องปัญหาสุขภาพในพื้นที่และความต้องการของประชาชน พร้อมผลักดัน Soft Power สมุนไพรไทย ขับเคลื่อนองค์กรสู่ความสําเร็จ
ปลัดกระทรวงสาธารณสุข แนะผู้บริหารสาธารณสุขปรับเข้าสู่การเป็นผู้นํายุคใหม่ที่ก้าวทันการเปลี่ยนแปลง ใช้เทคโนโลยีช่วยการบริการ สอดคล้องปัญหาสุขภาพในพื้นที่และความต้องการของประชาชน พร้อมผลักดัน Soft Power สมุนไพรไทย ขับเคลื่อนองค์กรสู่ความสําเร็จพร้อมการขับเคลื่อนเศรษฐกิจประเทศ
วันนี้ (8 พฤษภาคม 2566) ที่โรงแรมรามาการ์เด้นส์ กรุงเทพมหานคร นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานเปิดการอบรมหลักสูตรนักบริหารระดับสูง กระทรวงสาธารณสุข (นบส.สธ.) รุ่นที่ 4 ประจําปีงบประมาณ พ.ศ. 2566 พร้อมบรรยายพิเศษในหัวข้อ “นโยบาย ยุทธศาสตร์ แผนงานด้านสุขภาพและการนําไปสู่การปฏิบัติ” ว่า สถานการณ์และการเปลี่ยนแปลงทั้งด้านการเมือง เศรษฐกิจ สังคมและสิ่งแวดล้อม เช่น การเป็นสังคมสูงอายุเต็มรูปแบบ, ปัญหาฝุ่น PM 2.5, คลื่นความร้อนเป็นปัจจัยที่ส่งผลกระทบต่อระบบสุขภาพของประเทศ ผู้บริหารของกระทรวงสาธารณสุขจึงต้องพัฒนาตนเองให้พร้อมที่จะรับมือกับการเปลี่ยนแปลงที่เกิดขึ้น เพื่อให้สามารถดูแลสุขภาพประชาชนทั้งในภาวะปกติและภาวะฉุกเฉิน รวมถึงโรคและภัยสุขภาพต่างๆ ได้อย่างมีประสิทธิภาพ โดยต้องปรับรูปแบบและใช้เทคโนโลยีช่วยในการจัดระบบบริการสุขภาพมากขึ้น เพื่อให้ครอบคลุมประชากรที่มีทั้งกลุ่มสังคมเมืองหรือกึ่งเมือง และกลุ่มพื้นที่พิเศษ เช่น ชายแดน ภูเขา ทะเล รวมทั้งต้องคํานึงถึงความต้องการรับบริการของประชาชนเป็นหลัก โดยมีเป้าหมายสําคัญคือ ประชาชนมีอายุยืนยาว มีสุขภาวะที่ดี และมีกําลังในการพัฒนาประเทศ
“ปัจจุบัน กระทรวงสาธารณสุขไม่ได้มุ่งเฉพาะการดูแลรักษาเพียงมิติเดียว แต่ยังให้ความสําคัญเรื่องการผลักดัน Soft Power อาทิ สมุนไพรไทย ที่จะช่วยขับเคลื่อนภาคเศรษฐกิจของประเทศ ดังนั้น ต้องมีความร่วมมือ แลกเปลี่ยนเรียนรู้กับหน่วยงานอื่นๆ ภายนอก เพื่อขับเคลื่อนกระทรวงสาธารณสุขไปสู่ความสําเร็จพร้อมกับการขับเคลื่อนเศรษฐกิจประเทศ” นายแพทย์โอภาสกล่าว
สําหรับหลักสูตร นบส.สธ. รุ่นที่ 4 ดําเนินการตามกรอบมาตรฐานของ ก.พ. ในรูปแบบผสมผสานผ่านระบบออนไลน์และการเรียนในชั้นเรียน พร้อมเรียนรู้จากประสบการณ์ มุมมองและประเด็นปัญหาที่เกิดขึ้นจริงมีผู้เข้ารับการอบรมทั้งสิ้น 42 คน ประกอบด้วย ผู้บริหารหน่วยงานในสังกัดกระทรวงสาธารณสุข 36 คน ได้แก่ นายแพทย์สาธารณสุขจังหวัด ผู้อํานวยการโรงพยาบาลศูนย์/ โรงพยาบาลทั่วไป ผู้อํานวยการกอง/กรมต่างๆ สํานักงานหลักประกันสุขภาพแห่งชาติ สถาบันวิจัยระบบสาธารณสุข และผู้บริหารหน่วยงานนอกสังกัด 6 คน ได้แก่ กระทรวงการคลัง กระทรวงแรงงาน กระทรวงวัฒนธรรม กระทรวงอุตสาหกรรม และกระทรวงการอุดมศึกษา วิทยาศาสตร์ วิจัยและนวัตกรรม
****************************** 8 พฤษภาคม 2566
รัฐบาลไทย-ข่าวทำเนียบรัฐบาล-PM pleased with popularity of Thai food and products in Vietnam
วันจันทร์ที่ 8 พฤษภาคม 2566
08/05/2566
PM pleased with popularity of Thai food and products in Vietnam
PM pleased with popularity of Thai food and products in Vietnam
May 8, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was reported on the outcome of an event “Taste of Thailand” held at MM Mega Market, Ho Chi Minh City, Vietnam during April 13-26, 2023, where over 2,400 SKUs of Thai products were offered for sale.
Representatives of Ministry of Commerce and Thai National Shippers' Council visited the event on April 26, and reported that Thai products were very popular among Vietnamese consumers. Other than sales of the Thai products, the event “Taste of Thailand” also featured cooking demonstration of Thai dishes using imported ingredients. Office of International Trade Promotion in Ho Chi Minh City collaborated with MM Mega Market Vietnam to promote potential Thai products, such as Thai food seasonings, beverages, snacks, and fruits, especially sweet tamarinds. The products were well received by Vietnamese consumers.
According to the statistics of Vietnamese Department of Customs, Vietnam imported Thai food and snacks worth USD167.53 million in 2022, an increase of 19% from 2021, which is USD141.31 million. The Prime Minister is pleased with global popularity of Thai products, and is confident that product quality and popularity would well contribute to further expansion of Thai food and product export.
รัฐบาลไทย-ข่าวทำเนียบรัฐบาล-ดีอีเอส เปิดสัมมนาการจัดการสื่อสารในภาวะวิกฤต
วันจันทร์ที่ 8 พฤษภาคม 2566
ดีอีเอส เปิดสัมมนาการจัดการสื่อสารในภาวะวิกฤต
ดีอีเอส เปิดสัมมนาการจัดการสื่อสารในภาวะวิกฤต
วันนี้ (8 พ.ค. 66) น.ส. พิยะดา สุดกังวาล รักษาการที่ปรึกษาด้านการสื่อสาร กระทรวงดิจิทัลเพื่อเศรษฐกิจและสังคม เป็นประธานเปิดงานสัมมนาเชิงวิชาการเพื่อรับฟังความคิดเห็น “การจัดการสื่อสารในภาวะวิกฤต” ในโครงการศึกษาแนวทางในการบริหารจัดการด้านระบบสื่อสารในภาวะวิกฤต โดยมีหน่วยงานและเจ้าหน้าที่เกี่ยวข้อง ร่วมงาน ณ โรงแรมมิราเคิลแกรนด์คอนเวนชั่น หลักสี่
______________
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ยินดีสินค้าไทยในห้างฯ เวียดนามได้รับกระแสความนิยมเป็นอย่างมากจากผู้บริโภคชาวเวียดนาม รัฐบาลพร้อมส่งเสริมส่งออกสินค้าไทยใหม่ ๆ ในตลาดที่มีศักยภาพ
วันจันทร์ที่ 8 พฤษภาคม 2566
08/05/2566
โฆษกรัฐบาลเผยนายกฯ ยินดีสินค้าไทยในห้างฯ เวียดนามได้รับกระแสความนิยมเป็นอย่างมากจากผู้บริโภคชาวเวียดนาม รัฐบาลพร้อมส่งเสริมส่งออกสินค้าไทยใหม่ ๆ ในตลาดที่มีศักยภาพ
โฆษกรัฐบาลเผยนายกฯ ยินดีสินค้าไทยในห้างฯ เวียดนามได้รับกระแสความนิยมเป็นอย่างมากจากผู้บริโภคชาวเวียดนาม รัฐบาลพร้อมส่งเสริมส่งออกสินค้าไทยใหม่ ๆ ในตลาดที่มีศักยภาพ
วันนี้ (วันที่ 8 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลสํารวจตลาดสินค้าไทยในงาน Taste of Thailand ซึ่งจัดขึ้น ณ ห้างค้าปลีก MM Mega Market นครโฮจิมินห์ ประเทศเวียดนาม ระหว่างวันที่ 13-26 เมษายน 2566 ซึ่งมีสินค้าไทยเข้ามาวางจําหน่ายในห้างรวมกว่า 2,400 หน่วยสินค้า (SKU) และยังได้รับความนิยมจากผู้บริโภคชาวเวียดนามเป็นอย่างมากอีกด้วย
โฆษกประจําสํานักนายกรัฐมนตรีกล่าวว่า กระทรวงพาณิชย์ และสภาผู้ขนส่งสินค้าทางเรือแห่งประเทศไทย (สรท.) ซึ่งเดินทางไปเยี่ยมชมเทศกาลสินค้าไทย Taste of Thailand เมื่อวันที่ 26 เมษายน 2566 ที่ผ่านมา เปิดเผยว่า การจัดงาน Taste of Thailand ครั้งนี้มีการจัดพื้นที่ จัดกิจกรรมโปรโมตสินค้าไทย และกิจกรรมสาธิตการปรุงอาหารไทย โดยใช้เครื่องปรุงอาหารที่นําเข้าจากไทย สอดรับกับกระแสความนิยมสินค้าอาหารไทยของผู้บริโภคเวียดนาม โดยสํานักงานส่งเสริมการค้าในต่างประเทศ ณ นครโฮจิมินห์ ร่วมมือกับห้าง MM Mega Market Vietnam ในการนําเข้าสินค้าไทย ที่มีศักยภาพในตลาดเวียดนาม เช่น เครื่องปรุงรสอาหารไทย เครื่องดื่ม ขนมขบเคี้ยว และผลไม้ไทย โดยเฉพาะ มะขามหวาน เข้ามาวางจําหน่ายภายในห้างในช่วงการจัดงาน Taste of Thailand เพื่อผลักดันสินค้าไทยใหม่ ๆ เข้าสู่ตลาด และเป็นทางเลือกให้แก่ผู้บริโภคเวียดนาม ซึ่งได้รับการตอบรับเป็นอย่างดี
ทั้งนี้ เมื่อในปี 2565 ที่ผ่านมา สถิติจากกรมศุลกากรเวียดนาม พบว่า เวียดนามนําเข้าสินค้าอาหารและขนมขบเคี้ยว คิดเป็นมูลค่า 167.53 ล้านเหรียญสหรัฐฯ ขยายตัวเพิ่มขึ้นร้อยละ 19 จากปี 2564 ซึ่งมีมูลค่า 141.31 ล้านเหรียญสหรัฐฯ
“นายกรัฐมนตรีชื่นชมกระแสความนิยมจากทั่วโลกต่อสินค้าไทย ขอบคุณผลสํารวจตลาดสินค้าไทยในงาน Taste of Thailand ซึ่งถือเป็นโอกาสทางการค้าที่สําคัญ พร้อมสนับสนุนสินค้าไทยใหม่ ๆ ให้เข้าสู่ตลาดส่งออกให้เป็นสินค้าที่มีศักยภาพทั้งในภูมิภาคและตลาดโลก ทั้งนี้ นายกรัฐมนตรีเชื่อมั่นว่า ด้วยคุณภาพของสินค้าไทยที่โดดเด่น และความนิยมจากผู้บริโภค จะเป็นจุดแข็งที่สําคัญในการขยายตลาดส่งออกสินค้าของไทยมากขึ้น” นายอนุชาฯ กล่าว